b'\n_START_ARTICLE_\nJean-Daniel Colladon\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je pravo, nato pa je delal v Amp\xc3\xa8reovih in Fourierjevih laboratorijih. Francoska akademija znanosti je njemu in Sturmu leta 1826 podelila vsakoletno nagrado za njuno prvo merjenje hitrosti zvoka v vodi in razpr\xc5\xa1evanje vodnih curkov istega leta na \xc5\xbdenevskem jezeru. V letu 1829 je Colladon postal profesor mehanike na \xc3\x89cole Centrale Paris. V \xc5\xa0vico se je vrnil leta 1839._NEWLINE_Njegovi poskusi so tvorili enega osnovnih na\xc4\x8del sodobnih opti\xc4\x8dnih vlaken skupaj s poskusi la Rivea, ki je ponovil Colladonov poskus s pomo\xc4\x8djo elektri\xc4\x8dne oblo\xc4\x8dne lu\xc4\x8di, Babineta, ki je neodvisno pokazal na enak pojav s pomo\xc4\x8djo svetlobe sve\xc4\x8de in steklene steklenice, ter Tyndalla, ki je leta 1870 pokazal, da svetloba potuje po dolo\xc4\x8deni poti z notranjim odbojem s pomo\xc4\x8djo vodnega curka, ki je tekel od enega rezervoarja do drugega, in svetlobnega snopa._NEWLINE_Za njegove sposkuse stisljivosti teko\xc4\x8din mu je Francoska akademija znanosti podelila nagrado. Raziskoval je tudi na podro\xc4\x8dju hidravlike, parnih turbin in zra\xc4\x8dnih kompresorjev. Izumil je vrsto hidravli\xc4\x8dnega generatorja, ki je lahko poganjal vodo in tako zagotovil stalni pretok energije neglede na nivo vode.'